రాయ్పూర్ : చరఖా పట్టిన జాతిపిత మహాత్మాగాంధీ స్థానంలో మోదీ చరఖా పట్టిన ఫోటోను ఆమధ్య ప్రచురించడం విమర్శలకు తావిచ్చింది. దీంతో ఆ ఫోటోతో తమకెలాంటి ప్రమేయం లేదని ప్రధాని కార్యాలయం వివరణ ఇచ్చుకోవాల్సి వచ్చింది. ఆ ఘటన మరిచిపోక ముందే కేంద్ర క్రీడల శాఖ మంత్రి విజయ్ గోయెల్ ఏకంగా మోదీని  'రెండో మహాత్మాగాంధీ'గా పోల్చారు. 'మోదీ పనితీరు తనను ఎంతగానో ఆకట్టుకుందని శుక్రవారం ఓ కార్యక్రమంలో రాష్ట్రపతి ప్రణబ్ ముఖర్జీ చెప్పారు. మాజీ ప్రధాని జవహర్‍లాల్ నెహ్రూ, ఇందిరాగాంధీలతో మోదీని పోల్చారు. నేను మరో అడుగు ముందుకు వేసి చెబుతున్నాను. దేశానికి మోదీ రెండవ మహాత్మాగాంధీ' అని విజయ్ గోయెల్ పేర్కొన్నారు. 'మేకింగ్ ఆఫ్ డవలప్డ్ ఇండియా' కార్యక్రమంలో శనివారంనాడు మంత్రి పాల్గొని మాట్లాడుతూ, యూపీఏ ప్రభుత్వ అవినీతి, కుంభకోణలో విసుగెత్తిపోయిన దేశప్రజలు 'గుజరాత్ ముని' (మోదీ)ని దేశానికి నాయకత్వం వహించాలని పిలిచారని అన్నారు. మోదీకి ప్రజలు స్పష్టమైన తీర్పు ఇవ్వడానికి ముందు ఓ ప్రధాని ఉండేవారని, నిర్ణయాల లేమితో ఆయన సతమతమయ్యేవారని, వేరెవరో ఆయనకు బదులుగా నిర్ణయాలు తీసుకునేవారని పరోక్షంగా మాజీ ప్రధాని మన్మోహన్ సింగ్, కాంగ్రెస్ అధ్యక్షురాలు సోనియాగాంధీపై ఆయన విమర్శలు ఎక్కుపెట్టారు. గుజరాత్ సెయింట్ని  ప్రజలు కోరుకున్న తర్వాత మూడేళ్లలో దేశాన్ని మోదీ సగర్వంగా తలెత్తుకునేలా చేశారని, కొత్తపుంతలు తొక్కించారని, 1947 నుంచి ఇంతవరకూ ఏ ప్రధాని దేశాన్ని ఇంత అత్యున్నత స్థాయికి తీసుకువెళ్లలేదని గోయెల్ ప్రశంసించారు.
raypur : charakha pattina jaatipita mahatmagandhi sthaanamlo modii charakha pattina photonu aamadhya prachurinchadam vimarsalaku taavichindi. deentho aa phototho tamakelanti prameyam ledani pradhaani kaaryaalayam vivarana ichukovalsi vachindi. aa ghatana marichipoka munde kendra kreedala saakha mantri vijay goyel ekamgaa modeeni  'rendo mahatmagandhi'gaa polchaaru. 'modii paniteeru tananu entagaano aakattukundani sukravaaram oo kaaryakramamlo rashtrapati pranab mukharji cheppaaru. maji pradhaani jawahar‍lal nehroo, indiraagaandhiilatoe modeeni polchaaru. nenu maro adugu munduku vesi chebutunnaanu. deshaniki modii rendava mahatmagandhi' ani vijay goyel perkonnaru. 'making af davalapd india' kaaryakramamlo sanivaaramnaadu mantri palgoni maatlaadutuu, upa prabhutva avineeti, kumbhakonalo visugettipoyina deshaprajalu 'gujarat muni' (modii)ni deshaniki naayakatvam vahinchaalani pilichaarani annaru. modeeki prajalu spashtamaina teerpu ivvadaaniki mundu oo pradhaani undevaarani, nirnayaala lemitho aayana satamatamayyevaarani, verevaro aayanaku badulugaa nirnayaalu teesukunevaarani parokshamgaa maji pradhaani manmohan sing, congress adhyakshuraalu soniyagandhipai aayana vimarsalu ekkupettaaru. gujarat seyintni  prajalu korukunna tarvaata moodellalo deshaanni modii sagarvamgaa talettukunela chesarani, kottapuntalu tokkinchaarani, 1947 nunchi intavarakuu e pradhaani deshaanni inta atyunnata sthaayiki teesukuvellaledani goyel prasamsinchaaru.